Murad Babayev

Murad Köçəri oğlu Babayev () — 1991–1992-ci illərdə Azərbaycan Respublikasının Baş prokuroru.

 Həyatı 
Murad Babayev 10 dekabr 1951-ci ildə Cəbrayıl rayonunun Şükürbəyli kəndində Sosialist Əməyi Qəhrəmanı Babayev Köçəri Oruc oğlunun ailəsində anadan olub. 1968–1973-cü illərdə Bakı Dövlət Universitetinin hüquq fakültəsində təhsil alıb. 1973-cü ildə Binəqədi rayonunda təcrübəçi müstəntiq, 1977–1980-ci illərdə Bakı şəhərində açılmamış ölüm hadisələri üzrə müstəntiq, 1982-ci ildə Mingəçevir şəhərində prokuror vəzifəsində çalışıb.

1987-ci ildə Azərbaycan Respublikası Baş prokurorunun müavini, 26 noyabr 1991-ci ildə Azərbaycan Respublikasının Baş prokuroru vəzifəsinə təyin edilib. 1992-ci ilin sonunda vəzifəsindən istefa verib. 1993-cü ilin fevralında Bakı şəhər Nəqliyyat prokuroru təyin edilib. 7 il bu vəzifədə işləyəndən sonra təqaüdə çıxıb. Bundan sonra Təfəkkür Universitetində hüquq kafedrasının müdiri işləyib.

Ailəlidir, bir qız və bir oğul atasıdır.

6 yanvar 2013-cü ildə 62 yaşında ürək tutmasından vəfat edib.

 İstinadlar 

 Xarici keçidlər 
 Eks-Baş prokuror Murad Babayevlə FOTOSÖHBƏT

Kateqoriya:Azərbaycan hüquqşünasları
Kateqoriya:Azərbaycan generalları
Kateqoriya:Azərbaycan Respublikasının Baş prokurorları
Kateqoriya:Azərbaycan SSR prokurorunun müavinləri
Kateqoriya:Mingəçevir şəhərinin prokurorları
Kateqoriya:Azərbaycan Respublikası Ali Sovetinin XII çağırış deputatları
Kateqoriya:Sovet İttifaqı Kommunist Partiyasının üzvləri